

\_\_\_\_\_napirend

**ELŐTERJESZTÉS**

az EVAT Egri Vagyonkezelő és Távfűtő Zrt. Felügyelőbizottságának Ügyrendjéről

**Tisztelt Közgyűlés!**

Eger Megyei Jogú Város Önkormányzatának 100%-os tulajdonában áll az EVAT Egri Vagyonkezelő és Távfűtő Zrt.

Eger Megyei Jogú Város Önkormányzatának Közgyűlése, mint a társaság egyedüli részvényese a 329/2024. (X.3.) számú határozatával elfogadott 2/2024. (X. 03.) sz. alapítói határozatával döntött az EVAT Zrt. Felügyelőbizottsága tagjainak visszahívásáról és a 330/2024. (X.3.) számú határozatával elfogadott 3/2024. (X. 03.) sz. alapítói határozattal kinevezte a Felügyelőbizottság új tagjait 2024. október 4. napjától 5 éves határozott időtartamra.

A Polgári Törvénykönyvről szóló 2013. évi V. törvény 3:122. §-a szabályozza a felügyelőbizottság működését.

*„(1) A felügyelőbizottság saját tagjai közül választ elnököt.*

*(2) A felügyelőbizottság ülése akkor határozatképes, ha tagjai legalább kétharmada, de legalább három fő az ülésen jelen van.*

***(3) A felügyelőbizottság ügyrendjét maga állapítja meg, és azt a gazdasági társaság legfőbb szerve hagyja jóvá.***

*(4) Ha a felügyelőbizottság tagjainak száma a létesítő okiratban megállapított szám alá csökken, az ügyvezetés a felügyelőbizottság rendeltetésszerű működésének helyreállítása érdekében köteles összehívni a legfőbb szerv ülését, vagy ülés tartása nélküli határozathozatalt kezdeményezni.”*

Az EVAT Zrt. Alapszabályának 14. pontja rendelkezik a Felügyelőbizottságról:

*„A Felügyelő Bizottság tagjai közül első ülésén elnököt választ. A Felügyelő Bizottság legkésőbb* ***a kijelölésétől számított 90 napon belül maga állapítja meg működésének szabályait, ügyrendjét, melyet az alapító részvényes hagy jóvá****.”*

Az EVAT Zrt. Felügyelőbizottsága a 2024. november 21. napján megtartott ülésén a 32/2024. (XI.21.) számú határozatával elfogadta az 1. mellékletben csatolt Ügyrendjét.

Eger Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelete (továbbiakban: Vagyonrendelet) 41. § (2) bekezdésében felsorolt ügyek az egyszemélyes gazdasági társaságok esetében a Közgyűlés hatáskörébe tartoznak.

***„41. §***

*„(2) Az alábbiakban felsorolt ügyek az egyszemélyes gazdasági társaságok esetében a Közgyűlés hatáskörébe tartoznak. A többségi önkormányzati tulajdonban lévő többszemélyes gazdasági társaságok esetében a Közgyűlés előzetes jóváhagyó döntése szükséges az alábbi esetekben:*

*……..*

*25. egyszemélyes társaságok esetében a Ptk 3:109. § (4) bekezdésében meghatározottak alapján a társaság legfőbb szervének hatáskörébe tartozó ügyekben a Közgyűlés írásban határoz és a döntés az ügyvezetéssel való közléssel válik hatályossá.”*

**Fentiek alapján az EVAT Zrt. Felügyelőbizottsága Ügyrendjének jóváhagyása a Közgyűlés hatáskörébe tartozik, kérem a Tisztelt Közgyűlést, hogy fogadja el az alábbi határozati javaslatot.**

Eger, 2025. január 14.

**Vágner Ákos**

Eger Megyei Jogú Város

Polgármestere

**Határozati javaslat:**

**Eger Megyei Jogú Város Önkormányzatának Közgyűlése az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelete 41. § (2) bekezdése alapján jóváhagyja az EVAT Egri Vagyonkezelő és Távfűtő Zrt. Felügyelőbizottságának a Felügyelőbizottság 32/2024. (XI.21.) számú határozatával elfogadott Ügyrendjét.**

**Felelős:**

**Dr. Bánhidy Péter vezérigazgató, EVAT Zrt.**

**Dobre-Kecsmár Csaba elnök, EVAT Zrt. Felügyelőbizottsága**

**Határidő: 2025. január 31.**